**Жаңа жылдағы жаңа ертегі.**

**Жаңа жыл - әлемдегі қуанышқа толы ең ғажайып және сиқырлы, әрі қайталанбас таңғажайып мереке. Жаңа Жыл - бөбектердің де, ересектердің де сүйікті мерекесі. Бәріміз келе жатқан жаңа жылдан жарқын ертегі, жаңа бақыт күтеміз.**

Ақмешіт ауылының №15 орта мектебінің ұжымы мен оқушылары бірлесіп, сынып бөлмелерін , жаңа жылдық шыршаны ойыншықтармен, сәнді және түрлі - түсті шарлармен безендірді.

Ескі тауық жылын шығарып салып, жаңа ит жылын қарсы алу үшін ертеңгіліктерін желтоқсанның 27-28 аралығында мектепалды даярлық сынып пен 11 - сынып оқушыларының аралығында өткізіліп, өз өнерлерін ортаға салды.

Алғашқы құттықтау сөзі мектеп директоры С.Б.Аппасовқа берілді. Басшымыз келген қонақтарды, ұстаздарды, оқушыларды Жаңа жыл мерекесімен құттықтай отырып, өзінің жылы лебізін білдірді.

Мерекеміз өте қызықты өтті. Ертегі кейіпкерлері: “Мақта қыз бен Мысық”, “Жеті лақ пен Қасқыр”, “Бауырсақ ертегісі”, “Ит пен Тауықтың достығы”, “Жыл басына таласқан хайуанаттар” ертегілерінен үзінді көрсетілді және патша, патшайым, уәзір, Мыстан кемпір, сайқымазақтар келген қонақтардың көңіл- күйін көтерді.

Шыршаға, жаңа жылға арналып құлаққа жағымды өлеңдер, үш тілде тақпақтар айтылды және әзіл- ысқақтардан, тамашадан үзіндіні балалар нақышына келтіріп орындады.

Жаңа жылдың сәні көптен күткен Аяз ата мен Ақшақар ортаға келіп, балаларға, көрермендерге одан әрі қуаныш сыйлап, әкелген базарлықтарын, тәттілерін әр балаға таратты. Қызықты ойындар ойнатылып, жұмбақтар шешілді. Соңы көңілді әсем би кешімен аяқталды.

Тауық жылы - той жылы

Ит жылы - мол жыл,

Жаңа жыл- жаңа нұр жаудырып,

Ит жылы - сауық жылы болсын, ағайын!

Жаңа жыл әр бірініздің отбасына жаңа шуақ, табыс пен береке, қуаныш пен мереке алып келсін. Жаңа жылдарыңыз құтты болсын!

Г.Ж.ШАХАНБАЕВА,

мектеп кітапханашысы

Ақмешіт

